钦定古今图书集成/明伦汇编/官常典/第413卷 > 尚献甫
## 钦定古今图书集成/明伦汇编/官常典/第413卷 > 尚献甫

按《唐书》本传：献甫，卫州汲人，善占候。武后召见，由道
士擢太史令。辞曰：“臣梗野，不可以事官长。”后改太史
局为浑仪监，以献甫为令，不隶秘书省，数问灾异。又
于上阳宫集术家撰《方域》等篇。长安二年，荧惑犯五
诸侯，献甫自陈：“五诸侯太史位，臣命，纳音，金也，火金
之仇。臣且死。后曰：‘朕为卿厌之’。迁水衡都尉。谓曰：‘水
生金，卿无忧’。”至秋卒，后嗟异，复以浑仪监为太史局。